ถ้ามีเพศสัมพันธ์ตอนวันสุดท้ายของประจำเดือนใส่ถุงยางและจะต้องกินยาคุมไหมคะและจะท้องไหมคะเครียดอยุ่คะ
สวัสดีค่ะ หากนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% จึงไม่จำเป็นต้องทานยาคุมฉุกเฉินค่ะแต่หากเกิน 7 วันแล้ว โอกาสที่จะตั้งครรภ์อาจมีได้ อย่างไรก็ตาม หากได้ใช้ถุงยางอนามัยป้องกัน โดยใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ได้ประมาณ 2% ซึ่งก็ไม่จำเป็นต้องทานยาคุมฉุกเฉินเช่นกันค่ะ แต่หากใช้ถุงยางไม่ถูกต้อง เช่น ใช้ขนาดที่ไม่พอดีกับขนาดอวัยวะเพศ มีการปล่อยให้อวัยวะเพศชายอ่อนตัวก่อนที่จะดึงออกมา มีการใช้อุปกรณ์สิ่งของใส่ในช่องคลอด การใช้ถุงยางซ้ำ ใช้วาสลีนทาถุงยางอนามัย ถุงยางอนามัยแตก เป็นต้น โอกาสในการตั้งครรภ์ก็จะมากขึ้น ซึ่งในกรณีนี้ อาจพิจารณาทานยาคุมฉุกเฉินค่ะ